ಫರ್ಸನ್ ಅಥವಾ ಫಾರ್ಸೆಯು ಭಾರತೀಯ ಉಪಖಂಡದಿಂದ ಹುಟ್ಟಿದ ಉಪ್ಪು ತಿಂಡಿಗಳನ್ನು ಸೂಚಿಸುತ್ತದೆ. ಫರ್ಸನ್‌ಗಳು ಗುಜರಾತಿ ಪಾಕರೀತಿ, ಮರಾಠಿ ಪಾಕರೀತಿ ಮತ್ತು ಸಿಂಧಿ ಪಾಕರೀತಿಯಲ್ಲಿ ಬಹುಮುಖ್ಯ ಭಾಗವಾಗಿದೆ, ಅವುಗಳಲ್ಲಿ ವಿಶೇಷ ಸಂದರ್ಭಗಳಲ್ಲಿ ಮತ್ತು ಅತಿಥಿಗಳನ್ನು ಸ್ವೀಕರಿಸುವುದಕ್ಕಾಗಿ ಅವುಗಳನ್ನು ವೈವಿಧ್ಯಮಯವಾಗಿ ತಯಾರಿಸಲಾಗುತ್ತದೆ ಮತ್ತು ಚಹಾದೊಂದಿಗೆ ಸವಿಯಲಾಗುತ್ತದೆ . ಗುಜರಾತಿ ಮತ್ತು ರಾಜಸ್ಥಾನಿ ವ್ಯಾಪಾರಿಗಳ ಅ೦ತಪ್ರವಾಹ ಮತ್ತು ಮುಂಬೈನಲ್ಲಿ ಸಿಂಧಿಗಳ ವಲಸೆಯಿಂದಾಗಿ ಫರ್ಸನ್ ಭಾರತದ ಉಳಿದ ಭಾಗಗಳಲ್ಲಿ ವಿಶೇಷವಾಗಿ ಮಹಾರಾಷ್ಟ್ರದಲ್ಲಿ ಕಂಡುಬರುತ್ತದೆ.. ಕೆಲವು ಹುರಿದು ನಂತರ ಒಣಗಿಸಿ ಸಂಗ್ರಹಿಸಬಹುದಾಗಿದೆ; ಇತರವು ತಾಜಾ ಅಥವಾ ಆವಿಯಲ್ಲಿ ಬೇಯಿಸಲಾಗುತ್ತದೆ. ಕೆಳಗಿನವುಗಳು ಫರ್ಸನ್‌ನ ಮುಖ್ಯ ವಿಧಗಳಾಗಿವೆ: ಧೋಕ್ಲಾ ಫಾಫ್ಡಾ ಖಮಾನ್ ಚೆವ್ಡೊ (ಬಾಂಬೆ ಮಿಕ್ಸ್) ಚಕ್ರಿ ಭಾಜಿಯಾ ಖಾಂಡ್ವಿ ಮೆಂಡು ವಡಾ ಪತ್ರಾಸ್, ಪತರ್ವೇಲಿಯಾ ಗಥಿಯಾ ಮಥಿಯಾ ವನ್ವಾ ಹ್ಯಾಂಡ್ವೋ ಆಲೂ ಸೇವ್ ಬೇಸನ್ ಸೇವ್ ಧೆಬ್ರಾ ಗೋಟ ಭಕರವಾಡಿ ಮಸಾಲಾ ಪುರಿ == ಇತಿಹಾಸ == ಭಾರತ ಅವಿಭಜಿತವಾಗಿದ್ದಾಗ, ಸಿಂಧ್ ರಾಜ್ಯವು ಬಾಂಬೆ ಪ್ರೆಸಿಡೆನ್ಸಿಯ ಅಡಿಯಲ್ಲಿತ್ತು ಮತ್ತು ಇದನ್ನು ಬಾಂಬೆ ಮತ್ತು ಸಿಂಧ್ ಎಂದು ಕರೆಯಲಾಗಿತ್ತು. ಗುಜರಾತ್, ರಾಜಸ್ಥಾನ ಮತ್ತು ಬಾಂಬೆಯೊಂದಿಗಿನ ರಾಜಕೀಯ ಸಂಬಂಧಗಳ ಸಾಮೀಪ್ಯದಿಂದಾಗಿ, ಇದು ಇದೇ ಪಾಕರೀತಿಯ ಸಂಪ್ರದಾಯಗಳನ್ನು ಹಂಚಿಕೊಂಡಿತು. ಗುಜರಾತಿ ಪಾಕರೀತಿಯಲ್ಲಿ ಫರ್ಸನ್ ಅನ್ನು ಹೆಚ್ಚು ಅಳವಡಿಸಿಕೊಂಡಿದ್ದರೂ ಅದರ ಮೂಲ ಒಂದೇ ಆಗಿದೆ. ಉಲ್ಲಾಸನಗರದ ಸಿಂಧಿಗಳು ಈ ಸಂಪ್ರದಾಯವನ್ನು ಬೆಸನ್ ಪಾಪ್ಡಿ, ಸೇವ್ ದಾಲ್ ಸ್ಯಾಂಡ್‌ವಿಚ್, ದಹಿ ಸೇವ್ ಪುರಿ ಮುಂತಾದ ಕೆಲವು ವಿಶೇಷ ಭಕ್ಷ್ಯಗಳ ರೂಪದಲ್ಲಿ ಸಂರಕ್ಷಿಸಿದ್ದಾರೆ.. == ಭಾರತ == ನಮ್ಕೀನ್ ಮತ್ತು ತಿಂಡಿಗಳನ್ನು ತಿನ್ನುವುದು ಭಾರತದಲ್ಲಿ ಬಹಳ ಹಳೆಯ ಅಭ್ಯಾಸವಾಗಿದೆ. ತಿಂಡಿಗಳ ಇತಿಹಾಸದಂತೆ ಸುಮಾರು ನಲವತ್ತು ವರ್ಷಗಳ ಹಿಂದಿನವರೆಗೂ ಮಾರುಕಟ್ಟೆಯಲ್ಲಿ ಕೇವಲ 2-3 ವಿಧದ ನಮ್ಕೀನ್ಗಳು ಮಾತ್ರ ಲಭ್ಯವಿತ್ತು ಎಂದು ತೋರಿಸುತ್ತದೆ. ಆದರೆ 80 ರ ದಶಕದ ಮಧ್ಯಕಾಲದ ನಂತರ, ಪ್ರಭೇದಗಳು ಅದ್ಭುತವಾಗಿ ಅಭಿವೃದ್ಧಿಗೊಂಡವು ಮತ್ತು ಟ್ರಿಪಲ್-ಲೇಯರ್ ಪೌಚ್ ಪ್ಯಾಕಿಂಗ್ ಆರು-ಹನ್ನೆರಡು ತಿಂಗಳುಗಳವರೆಗೆ ಉತ್ಪನ್ನಗಳ ಶೆಲ್ಫ್ ಜೀವನವನ್ನು ಹೆಚ್ಚಿಸುವ ಮೂಲಕ ವರ್ಗವನ್ನು ಅಭಿವೃದ್ಧಿಪಡಿಸುವಲ್ಲಿ ಪ್ರಮುಖ ಪಾತ್ರವನ್ನು/ ಅಂಶವನ್ನು ವಹಿಸಲು ಪ್ರಾರಂಭಿಸಿತು. ಇಂದು, ಭಾರತದಲ್ಲಿ ಸುಮಾರು 1,000 ತಿಂಡಿ ವಿಧಗಳನ್ನು ವಿವಿಧ ರುಚಿಗಳು, ರೂಪಗಳು, ಟೆಕಶ್ಚರ್‌ಗಳು, ಪರಿಮಳಗಳು, ಬೇಸ್‌ಗಳು, ಗಾತ್ರಗಳು, ಆಕಾರಗಳು ಮತ್ತು ಫಿಲ್ಲಿಂಗ್ಗಳೊಂದಿಗೆ ಮಾರಾಟ ಮಾಡಲಾಗುತ್ತದೆ. ಅದಲ್ಲದೆ, ಇಂದು ನಮ್ಮ ದೇಶದಲ್ಲಿ ಸುಮಾರು 300 ಬಗೆಯ ಖಾದ್ಯಗಳನ್ನು ಮಾರಾಟ ಮಾಡಲಾಗುತ್ತದೆ. ನೀವು ಬೇರೆ ರಾಜ್ಯದವರಾಗಿರಬಹುದು ಆದರೆ ಇಂದಿಗೂ ಇ-ಕಾಮರ್ಸ್ ಸ್ಟೋರ್‌ಗಳು ಅಥವಾ ಪೋರ್ಟಲ್‌ಗಳಿಂದ ಹಲ್ದಿರಾಮ್ ಅಥವಾ ಬಿಕಾನರ್ ನಂತಹ ಜನಪ್ರಿಯ ಚಿಲ್ಲರೆ ವ್ಯಾಪಾರಿಗಳಿಂದ ಫರ್ಸನ್ ಅನ್ನು ಆನ್‌ಲೈನ್‌ನಲ್ಲಿ ಖರೀದಿಸಬಹುದು. == ಉಲ್ಲೇಖಗಳು ==